Gedimino tiltas

Gedimino tiltas – tiltas per Kupos upę esantis Kupiškio miesto centre. Architektūrinis akcentas – gelžbetonio arka, įrengti stulpai su žibintais. Per tiltą eina miesto pagrindinė Gedimino gatvė. Šalia stovi buvęs Kupiškio valsčiaus pastatų kompleksas (raštinė, kalėjimas, daboklė). Pietiniame tilto pakraštyje prasideda Krantinės mikrorajonas.

 Istorija 
Pirmojo tilto per Kupos upę dabartinėje šio tilto vietoje tiksli data, statybinės medžiagos ar stilius nėra žinomas. Labiausiai tikėtina, kad iki 1928 m. čia stovėjo keli mediniai tiltai ar brasta. Pagal Savivaldybės urbanistikos ir ekologijos skyriaus dokumentus, senojo tilto pastatymo data – 1928 m. Šis tiltas gyventojams tarnavo iki 1938 m., o 1940 m. buvo pastatytas naujasis (dabartinis) tiltas, grįstas akmenimis. Senojo akmeninio grindinio liekanos buvo rastos paskutinį kartą 1997 m. atliekant rekonstrukciją. Šio tilto ilgis – 13,36 m, jo plotyje išsitenka 2 eismo juostos ir šalitilčiai pėstiesiems.


 Šaltiniai 

Kategorija:Kupiškio rajono tiltai